
ABSTRACT


La nivel internaţional, convenţia ONU privind drepturile persoanelor cu dizabilităţi
, adoptată în 2007 şi semnată inclusiv de Uniunea Europeană, ratificată în octombrie 2010 de către 17 state membre printre care şi România, este considerată primul instrument obligatoriu din punct de vedere juridic în domeniul drepturilor omului la care UE şi statele membre sunt parte. Articolul 9 al Convenţiei asigură accesibilitatea persoanelor cu dizabilităţi,  în condiţii de egalitate cu ceilalţi, la mediul fizic, la transport, informaţie şi mijloace de comunicare, inclusiv la tehnologiile şi sistemele informatice şi de comunicaţii, precum şi la alte facilităţi şi servicii deschise sau furnizate publicului, atât în zonele urbane, cât şi rurale. 


La nivel comunitar, dreptul la circulaţie al persoanelor cu mobilitate redusă este reglementat printr-o serie de acte normative sectoriale, respectiv
:


- Regulamentul (CE) nr. 1107/2006 al Parlamentului European şi al Consiliului din 5 iulie 2006 privind drepturile persoanelor cu handicap şi ale persoanelor cu mobilitate redusă pe durata călătoriei pe calea aerului
;

- Regulamentul (UE) nr. 1177/2010 al Parlamentului European şi al Consiliului din 24 noiembrie 2010 privind drepturile pasagerilor care călătoresc pe mare şi pe căi navigabile interioare şi de modificare a Regulamentului (CE) nr. 2006/2004 Text cu relevanță pentru SEE
.


 În prezent, în rândul statelor membre UE şi nu numai, dreptul de liberă circulaţie al persoanelor cu deficienţe de vedere şi auditive însoţite de către câinii-ghid este reglementat în cadrul legislativ general privind drepturile persoanelor cu dizabilităţi sau cu nevoi speciale; totodată este garantat accesul liber şi gratuit al câinilor-ghid în mijloacele de transport în comun (autobuze, trenuri, avioane, taxi-uri, vapoare etc.) şi în spaţii destinate petrecerii timpului liber precum magazine, hoteluri, biblioteci şi restaurante, precum şi facilitarea accesului persoanelor cu dizabilităţi la mijloace, dispozitive de mobilitate, tehnologii de asistare şi forme active de asistenţă şi de intermediere de calitate. În statele federale, materia este reglementată la nivel de land/regiune/comunitate (Austria, Germania, Belgia).

În cadrul acestui continuu proces de adaptare a societăţii moderne la nevoile persoanelor cu dizabilităţi, organizaţiile non-guvernamentale deţin rolul de mediatori, fiind de cele mai multe ori multe ori responsabile de conceperea unor ghiduri de bună practică privind drepturile şi corecta accesibilitate
 a persoanelor cu dizabilităţi (cazul Marii Britanii), dar şi rol de promotori/iniţiatori/monitori de legislaţie europeană în materie
.
* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

MAREA BRITANIE

Cadrul legal:

Disability Discrimination Act (DDA) 1995


Disability Discrimination Act (DDA) 2005


Equality Act 2010 (EA)


În Marea Britanie, problematica persoanelor cu dizabilităţi asistate de către câinii-ghid este reglementată prin intermediul legislaţiei privind discriminarea şi egalitatea. Conform acesteia, persoanelor cu dizabilităţi şi câinilor-ghid li se garantează accesul liber şi gratuit în mijloacele de transport în comun (autobuze, trenuri, avioane, taxi-uri), magazine, bănci, hoteluri, biblioteci, pub-uri şi restaurante. 

Partea a treia a Legii privind discriminarea stabileşte drepturile persoanelor cu dizabilităţi în privinţa accesului la bunuri, servicii şi facilităţi. Începând cu anul 1996 a fost interzisă prin lege acordarea unui tratament mai puţin favorabil persoanelor cu dizabilităţi, urmând ca furnizorii de servicii să se alinieze normelor legislave privind realizarea unor amenajări rezonabile (reasonable adjustments) ale mediului fizic şi serviciilor furnizate publicului, astfel încât să poată fi folosite şi de persoanele cu dizabilităţi, care pot fi însoţite de către câinii-ghid.

În acest sens, o organizaţie non-guvernamentală din Marea Britanie (Guide Dog
), a elaborat mini ghiduri de bună practică în privinţa accesului câinilor-ghid, alături de beneficiarii lor, în spaţiile destinate petrecerii timpului liber (restaurante, hoteluri, stadioane, cluburi sportive ş.a). Furnizorii de servicii sunt sfătuiţi în primul rând să renunţe la politica de restricţionare a accesului câinilor în locaţiile lor, să nu discrimineze o persoană cu dizabilităţi însoţită de către un câine-ghid, oferindu-i servicii de calitate inferioară şi să se asigure că persoana cu dizabilităţi şi câinele-ghid beneficiază de un spaţiu corespunzător. Câinele-ghid nu trebuie niciodată despărţit de beneficiar, bruscat sau hărţuit, comunicarea cu el realizându-se exclusiv prin intermediul proprietarului. De asemenea, furnizorii de servicii trebuie să faciliteze persoanelor cu dizabilităţi mijloace de informare adaptate handicapului de care suferă (alfabet Braille sau materiale uşor de citit sau înţeles) şi să-şi pregătească personalul în sensul acordării unor servicii adaptate nevoilor persoanelor cu deficienţe vizuale şi auditive. Şi, nu în ultimul rând, furnizorii de servicii trebuie să asigure apă şi locuri de uşurare pentru câinii-ghid.

Partea a cincea a Legii privind discriminarea reglementează problema accesibilizării mijloacelor de transport în comun pentru persoanele cu dizabilităţi (inclusiv pentru cei aflaţi în scaune cu rotile). Toate trenurile, autobuzele şi autocarele cu mai mult de 22 de pasageri trebuie adaptate transportului persoanelor cu dizabilităţi, autorităţile având ca termen limită pentru îndeplinrea acestui deziderat anul 2020 (fixat în urma aplicării Legii privind discriminarea din anul 2005).

În cadrul părţii 12 a Legii privind egalitatea sunt reglementate drepturile persoanelor cu dizabilităţi, asistate de către câinii-ghid, atunci când sunt transportate cu ajutorul taxi-urilor sau maşinilor închiriate. Şoferii taxi-urilor sunt obligaţi prin lege să asigure transportul persoanei cu dizabilităţi şi a câinelui-ghid, fără să solicite o taxă suplimentară de transport pentru câinele-ghid. Taximetriştii care refuză transportul celor doi încalcă legea şi sunt sancţionaţi cu amendă.  

Taximetriştii pot fi exceptaţi de la regula transportului obligatoriu al câinilor-ghid, în măsura în care deţin scutiri (exemption certificate) din partea autorităţilor care reglementează licenţierea taxiurilor şi care atestă existenţa unor incompatibilităţi între caracteristicile maşinilor şi transportul câinilor-ghid. 

Compania naţională de transport feroviar
 îngăduie accesul câinilor-ghid alături de proprietarii lor în cadrul vagoanelor restaurant şi a cuşetelor individuale, fară să solicite taxe suplimentare. De asemenea, compania naţională de transport aerian
 permite accesul liber al câinilor-ghid în avioane pe perioada zborului pe teritoriul Marii Britanii. 


Conform sistemului de transport al animalelor (Pet Travel Scheme)
, elaborat în 2000 şi revizuit în 2012, transportul câinilor-ghid din afara graniţelor ţării, pe calea apei, aerului sau ferată, se poate realiza fără ca animalele sa fie supuse perioadei de carantină, cu condiţia să fie folosite doar anumite rute aprobate de către autoritatea în materie (Department for Environment, Food & Rural Affairs -DEFRA).

În ceea ce priveşte transportul câinilor-ghid în ţarile membre UE, reglementările în vigoare se supun legislaţiei europene, respectiv Regulamentului (CE) nr. 1107/2006 al Parlamentului European şi al Consiliului din 5 iulie 2006 privind drepturile persoanelor cu handicap şi ale persoanelor cu mobilitate redusă pe durata călătoriei pe calea aerului şi Regulamentului (UE) nr. 1177/2010 al Parlamentului European şi al Consiliului din 24 noiembrie 2010 privind drepturile pasagerilor care călătoresc pe mare şi pe căi navigabile interioare. 

Pentru efectuarea călătoriilor în afara graniţelor Marii Britanii, proprietarii câinilor-ghid trebuie să demareze procedurile de microcipare, vaccinare şi efectuare de analize a acestora în vederea obţinerii unui paşaport UE.
ITALIA

Cadrul legal:
Legea nr. 37 din 14 februarie 1974 privind transportul gratuit în mijloacele publice al câinilor ghizi pentru persoane nevăzătoare

Legea nr.376 din 25 august 1988 privind transportul gratuit în mijloacele publice al câinilor ghizi pentru nevăzători, precum şi dreptul de acces în locuri publice pentru persoanele deţinătoare de câini ghizi

Legea nr.60 din 8 februarie 2006 pentru modificarea Legii nr. 37 din 14 februarie 1974 privind transportul gratuit în mijloacele publice al câinilor ghizi pentru persoane nevăzătoare

Articolul unic al Legii nr. 37 din 14 februarie 1974 se referă la dreptul persoanelor nevăzătoare de a circula în mijloacele de transport publice fără a achita pentru câinii ghizi care le însoţesc costul biletului de călătorie sau orice altă suprataxă.

Articolul 1 al Legii nr.376 din 25 august 1988 prevede recunoaşterea dreptului persoanelor nevăzătoare de a avea acces în spaţii publice destinate exerciţiilor fizice, socializării şi dresajului câinilor ghizi.

Potrivit Legii nr.60 din 8 februarie 2006 persoanele responsabile cu gestionarea activităţii transportului public, precum şi cele care gestionează spaţiile publice destinate exerciţiilor fizice şi dresajului câinilor ghizi pentru nevăzători care interzic, direct sau indirect, accesul persoanelor nevăzătoare însoţite de câini ghizi în aceste locuri fac obiectul unei sancţiuni administrative constând în plata unei sume cuprinse între 500 € şi 2500 €.

Persoanele nevăzătoare nu vor circula însoţite de câini ghizi care nu poartă botniţă. Cu toate acestea, în transportul în comun numai la solicitarea expresă a conducătorului autobuzului sau a pasagerilor, persoanele nevăzătoare vor avea obligaţia de a-şi echipa câinele ghid cu botniţă.

FRANŢA

Cadrul legal
Legea 87- 588 din 30 iulie 1987 privind unele măsuri de ordin social

Legea 93 -121 din 27 ianuarie 1993 privind unele măsuri de ordin social

Legea nr. 2005-102 din 11 februarie 2005 privind egalitatea de drepturi şi şanse şi participarea la viaţa civică a persoanelor cu handicap

Circulara  Ministerului Afacerilor Sociale şi Solidarităţii Naţionale nr.40 din 16 iulie 1984 
Legea din 30 iulie 1987 şi Legea din 27 ianuarie 1993 autorizează accesul câinilor ghizi pentru nevăzători în locuri publice (centre comerciale, centre de vacanţă, transportul în comun). 

Potrivit articolului 88 din Legea 87-588 din 30 iulie 1987, accesul în mijloacele de transport în comun sau în locurile publice în care se desfăşoară o activitate profesională, formativă sau educativă este autorizat câinilor ghizi pentru nevăzători sau câinilor asistenţi care însoţesc persoanele titulare ale certificatului de handicap, prevăzut de art.241-3 din Codul familiei şi asistenţei sociale.
 În temeiul articolului 77 din Legea 93-121 din 27 ianuarie 1993, interzicerea sau tentativa de interzicere a accesului în locurile publice a câinilor care însoţesc persoanele care deţin certificate de handicap prevăzute de art.174 din Codul familiei şi asistenţei sociale se pedepseşte cu o amendă de 300 €. Pedeapsa se dublează în caz de recidivă.
Din 1982, câinii ghizi sunt autorizaţi să-şi însoţeasă stăpânii în magazinele alimentare, conform art. L 125A din Codul de igienă şi alimentaţie.

Circulara  Ministerului Afacerilor Sociale şi Solidarităţii Naţionale nr.40 din 16 iulie 1984 prevede accesul câinilor ghizi în spitale, centre de primire, săli de aşteptare.

Legea nr. 2005-102 din 11 februarie 2005 stipulează acordarea compensaţiilor pentru întreţinerea câinilor ghizi; cheltuielile corespunzătoare întreţinerii câinilor ghizi pentru nevăzători sau câinilor asistenţi nu sunt luate în considerare la calculul compensaţiei în cazul în care câinele a fost dresat într-o structură specială cu instructori calificaţi, potrivit condiţiilor stabilite prin decret.

În ceea ce priveşte câinii care însoţesc persoane cu handicap, ai căror proprietari justifică dresarea animalului, sunt scutiţi de purtarea botniţei în mijloacele de transport în comun, în locuri publice sau spaţii publice destinate unei activităţi profesionale, formative sau educative.

Prezenţa câinelui ghid sau a câinelui asistent alături de persoana cu handicap nu ar trebui să conducă la costuri suplimentare în ceea ce priveşte accesul la serviciile şi prestaţiile la care aceasta are dreptul.
PORTUGALIA

Cadrul legal:
Decretul – Lege nr.74 /2007 din 27 martie

Articolul 1 

Drepturile de acces

Persoanele cu dizabilităţi au dreptul de a fi însoţite de câini asistenţi în locurile publice, mijloacele de transport în comun, instituţii publice.

Pentru ca această lege să fie aplicată este necesar să fie luat în considerare un câine asistent dresat sau în curs de dresare pentru a putea escorta, conduce şi ajuta o persoană cu handicap.
Conceptul de câine asistent include următoarele categorii:

- câine asistent instruit pentru a însoţi o persoană cu handicap vizual;

- câine asistent pentru a ajuta o persoană cu handicap auditiv;

- câine de serviciu pentru a însoţi persoane cu handicap mental, organic sau motor.

Articolul 2

Scopul legii

Câinii asistenţi au acces în locurile publice, mijloacele de transport în comun sau instituţiile publice atunci când sunt însoţiţi de persoana cu handicap sau de instructor autorizat, după cum urmează:

a) transportul în comun, companii aeriene de transport, vapoare, trenuri, autobuze, metrou, taxiuri;

b) şcoli publice şi private;

c) centre de reabilitare şi integrare profesională;

d) orice fel de centre sportive, stadioane, săli de sport, bazine de înot şi altele;

e)  locuri de agrement şi locuri de joacă;

 f) incinta sediilor administraţiei centrale, regionale şi locale, inclusiv instituţiile publice;

g) unităţi publice şi private de sănătate;

h) servicii publice generale cum ar fi băncile, societăţile de asigurare, oficiile poştale;

i) unităţi comerciale, inclusiv centre comerciale, magazine şi supermarketuri;

j) unităţi din sectorul alimentar şi turistic inclusiv restaurante, cafenele, magazine de băuturi şi altele deschise publicului;

k) unităţi de cazare cum ar fi hoteluri, pensiuni, hanuri şi altele;

l) centre de îngrijire a persoanelor vârstnice;

m) locuri turistice şi de agrement cum ar fi plaje, parcuri, campinguri, grădini, spa-uri şi altele;

n) locuri de muncă.

BELGIA

Cadrul legal

Decretul Regal din 20 decembrie 2007 privind transportul pe calea ferată

Decretul Regal din 15 septembrie 1976 privind transportul persoanelor în tramvai, metrou, autobuz şi autocar

Decretul regal din 22 decembrie 2005 privind igiena produselor alimentare
 

Legea din 10 mai 2007 privind lupta împotriva anumitor forme de discriminare

Legea din 15 februarie 1993 privind crearea Centrului pentru egalitate de şanse şi luptă împotriva rasismului

Avizul din 18 octombrie 2004 al Consiliului Superior de Sănătate
Decretul Regal din 20 decembrie 2007 prevede transportul gratuit pe calea ferată pentru câinii ghizi care însoţesc persoane nevăzătoare.
Decretul Regal din 15 septembrie 1976 stipulează, de asemenea, gratuitatea transportului în ceea ce priveşte câinii ghizi pentru nevăzători.
Decretul Regal din 22 decembrie 2005 dispune faptul că animalele de companie nu au acces în locurile în care sunt prelucrate, manipulate sau depozitate produse alimentare. 
Această interdicţie nu se aplică în cazul câinilor dresaţi sau în curs de dresare pentru a însoţi persoanele cu handicap vizual sau alte handicapuri motorii în timpul deplasării lor, în localurile destinate comercializării produselor alimentare. Instructorul autorizat sau persoana cu handicap trebuie să prezinte un certificat în acest sens.

Accesul câinilor asistenţi în spital 
Avizul din 18 octombrie 2004 al Consiliului Superior de Sănătate estimează că accesul câinilor asistenţi în instuţiile de îngrijire a sănătăţii este interzis cu excepţia cazurilor motivate de Comitetul de igienă spitalicească al instituţiei interesate.

Mai multe spitale şi-au stabilit deja o procedură de definire a condiţiilor şi a măsurilor de igienă care trebuie luate.

Câinii asistenţi sunt vaccinaţi şi fac obiectul controalelor medicale regulate, pentru a se verifica faptul că nu sunt purtători de viermi sau alţi paraziţi.

Recomandare cu privire la accesul câinilor asisteţi în spitale

Centrul pentru egalitate de şanse şi luptă împotriva rasismului (Centrul) creat prin Legea din 15 februarie 1993 primeşte periodic sesizări de la persoane însoţite de câini asistenţi cărora le este refuzat accesul în spitale, atât în calitate de pacienţi cât şi în calitate de vizitatori.
Ca urmare, Centrul recomandă Consiliului Superior de Sănătate să elaboreze o procedură uniformă care să reglementeze accesul câinilor asistenţi în spitale sau centre de asistenţă medicală. Regula generală ar trebui să fie faptul că persoanele însoţite de câini asistenţi trebuie să aibă acces liber la consultaţie, în camerele de spital, la cafenea. Este nevoie, de asemenea, să fie stabilită o listă cu locurile în care câinii asistenţi nu au acces. Procedura ar trebui să menţioneze şi măsurile de igienă care trebuie respectate şi modul în care personalul spitalului poate fi sensibilizat cu privire la această problemă. O astfel de procedură va fi difuzată apoi sub formă de circulară la toate spitalele şi unităţile sanitare.

Legea din 10 mai 2007 prevede că nu vor fi făcute discriminări pe criterii de dizabilitate.
Reglementările la nivelul regiunilor sunt: 

Regiunea Valonă

Accesul câinilor asistenţi în spaţiile destinate publicului se face în temeiul Decretului din 23 noiembrie 2006 şi Hotărârea Guvernului valon din 2 octombrie 2008. Excepţiile prevăzute pentru motive de igienă trebuie să fie aduse la cunoştinţa publicului printr-un afişaj specific. În caz de refuz al accesului persoanelor nevăzătoarea însoţite de câini asistenţi în locurile publice, este prevăzută o amendă cuprinsă între 26 € şi 100 €. Controlul şi monitorizarea punerii în aplicare a decretului sunt asigurate de Agenţia valonă pentru integrarea persoanelor cu handicap.

Hotărârea Guvernului valon din 3 iunie 2009 pentru punerea în aplicare a Decretului valon din 18 octombrie 2007 privind serviciile de taxi şi închirierea maşinilor cu şofer stipulează că este interzisă călătoria, fără acordul şoferului a câinilor sau altor animale, cu excepţia câinilor ghizi pentru persoane nevăzătoare şi a câinilor care oferă însoţire tuturor persoanelor având o formă de handicap. Faptul că este un câine de serviciu trebuie dovedit de persoana care doreşte să-l transporte.

Regiunea Capitalei - Bruxelles

Ordonanţa din 18 decembrie 2008 privind accesul câinilor asistenţi în spaţiile destinate publicului, prevede excepţii. În caz de refuz al accesului, sunt prevăzute amenzi între 50 € şi 100 €.

Decretul Guvernului Regiunii Bruxelles–Capitală din 13 decembrie 2007 stipulează că nu este necesară posesia unui titlu de transport în ceea ce priveşte câinii ghizi pentru persoanele nevăzătoare sau pentru câinii care însoţesc orice persoană prezentând un handicap. Reglementarea prevede obligaţia călătorilor de a ceda locul persoanelor cu handicap. De asemenea, persoanele cu dizabilităţi vor urca cu prioritate în autobuz.

Decretul Guvernului Regiunii Bruxelles – Capitală din 29 martie 2007 dispune că este interzisă călătoria, fără acordul şoferului a câinilor sau altor animale, cu excepţia câinilor ghizi pentru persoane nevăzătoare şi a câinilor care oferă însoţire tuturor persoanelor având o formă de handicap. Faptul că este un câine de serviciu trebuie dovedit de persoana care doreşte să-l transporte.

Regiunea Flamandă

Decretul din 20 martie 2009 privind accesul persoanelor însoţite de câini asistenţi în spaţiile destinate publicului 
 prevede excepţii. În caz de refuz al accesului persoanelor însoţite de câini asistenţi în spaţiile publice, instanţa desemnată în acest scop de Guvernul flamand va impune o amendă administrativă de 100 €.
Decretul Guvernului flamand din 14 mai 2004 prevede gratuitatea transportului câinilor ghizi pentru nevăzători.

Decretul Guvernului flamand din 18 iulie 2003 privind serviciile de taxi şi închirierea maşinilor cu şofer nu conţine nicio prevedere în ceea ce priveşte accesul câinilor în acest tip de maşini. Singura precizare se referă la faptul că reglementarea minicipală este de aşa natură încât transportul persoanelor cu dizabilităţi este posibil.

AUSTRIA

Nu există reglementări specifice la nivel federal, cele 9 landuri austriece având autoritatea de a reglementa fiecare materia, în conformitate cu Constituţia ţării şi legile federale. Pe întreg teritoriul statului, persoanele nevăzătoare pot fi acompaniate de câini-ghid cărora li se permite să nu poarte lesă şi botniţă. Această prevedere se regăseşte în: Legea privind deţinerea animalelor (Viena)
; Legea privind siguranţa publică (Steiermark)
; Ordinul Cancelariei federale privind permiterea accesului câinilor însoţitori în magazinele alimentare
 etc.

Accesul câinilor-ghid pentru nevăzători este permis în transportul public austriac (tren, metrou, autobuz, taxi, avion, vapor). Persoanele cu deficiențe de vedere și ghidul sau câinele-ghid al acesteia beneficiază de o reducere de 50% fiecare (sau un singur bilet la tariful complet) pentru călătorii în rețeaua feroviară națională şi regională. Reglementările privind beneficiile nevăzătorilor în transportul urban variază de la un oraş la altul. Societatea naţională de transporturi feroviare (OBB) este semnatara Acordului IUR (1997, modificat în 2005) potrivit căruia, pentru o călătorie transnaţională, ghidul sau câinele-ghid al persoanei nevăzătoare nu plăteşte bilet, cu condiţia ca biletul de întoarcere să fie achiziţionat din ţara care a emis cardul de handicap (acordul nu prevede reduceri ale taxelor pentru rezervări şi cuşete). În practică, acest acord nu este bine cunoscut nici în ţările semnatare ori este ignorat de autorităţi sau de operatorii de transport.

Accesul câinilor însoţitori în clădirile publice (instituţii, spitale, şcoli), în incinte culturale şi sportive, în incinte de destindere (restaurante, hoteluri) şi în magazine nu este reglementat prin lege. În general, accesul câinilor nu este restricţionat şi depinde în mare măsură de voinţa managerilor respectivi. De asemenea, nevăzătorii nu beneficiază de ajutoare financiare pentru întreţinerea câinilor însoţitori.

GERMANIA

În baza prevederilor Constituţiei federale şi ale Legii privind tratamentul egal
, care interzic discriminarea persoanelor cu dizabilităţi, persoanele nevăzătoare cu câini însoţitori au acces în clădirile publice (instituţii, spitale, şcoli etc.). 

Cele 16 landuri germane au propria legislaţie în materie, în conformitate cu Constituţia şi legile federale. Există o prevedere strictă, în fiecare land, potrivit căreia în locurile publice câinii trebuie să poarte lesă şi botniţă, însă, în general, câinii-însoţitori sunt exceptaţi. Nu există reglementări legale privind accesul şi accesibilitatea. În practică, se cere permisiunea de a intra cu câinele-ghid într-o clădire publică.

În transportul feroviar naţional şi regional, persoanele cu deficienţe de vedere şi ghidul sau câinele-ghid al acestora au gratuitate pe o rază de 50 km de la localitatea de reşedinţă. Totuşi, aceste reduceri nu se aplică pentru cursele de mare viteză. Operatorii privaţi nu aplică reducerile acordate de companiile feroviare de stat.

În ceea ce priveşte transportul feroviar interstatal, compania naţională de căi ferate germane este semnatara Acordului IUR privind transportul nevăzătorilor (persoana nevăzătoare însoţită de ghid/câine-ghid beneficiază de bilet gratuit pentru acesta, dacă biletul de întoarcere este cumpărat din ţara în care a fost eliberat cardul de handicap).

În transportul public local, nevăzătorii cu câine însoţitor care au tipărită litera B pe cardul de handicap au dreptul de a circula gratuit cu câinele cu orice mijloc de transport în comun. Companiile de taxi nu au dreptul să refuze un client cu câine-ghid, mai mult, acestea având obligaţia de a deţine în parcul de maşini o maşină destinată acestei categorii de clienţi.
� Convenţia privind drepturile persoanelor cu dizabilităţi, adoptată la New York de Adunarea Generală a Organizaţiei Naţiunilor Unite la 13 decembrie 2006, deschisă spre semnare la 30 martie 2007 şi semnată de România la 26 septembrie 2007 a fost ratificată prin intermediul Legii nr.221din 11 noiembrie 2010 (� HYPERLINK "http://www.cdep.ro/pls/legis/legis_pck.frame" �http://www.cdep.ro/pls/legis/legis_pck.frame�)


� În textele Regulamentelor apar câteva specificaţii clare referitoare la instructajul persoanalului aferent transportului aerian şi naval privind accesul câinilor utilitari în avion, respectiv acordarea de asistenţă persoanelor cu dizabilităţi şi persoanelor cu mobilitate redusă care călătoresc cu un câine-însoţitor recunoscut, inclusiv rolul şi nevoile acestor câini.


� � HYPERLINK "http://eur-lex.europa.eu/LexUriServ/LexUriServ.do?uri=CELEX:32006R1107:RO:NOT" �http://eur-lex.europa.eu/LexUriServ/LexUriServ.do?uri=CELEX:32006R1107:RO:NOT�


� � HYPERLINK "http://eur-lex.europa.eu/LexUriServ/LexUriServ.do?uri=CELEX:32010R1177:RO:NOT" �http://eur-lex.europa.eu/LexUriServ/LexUriServ.do?uri=CELEX:32010R1177:RO:NOT�


� Potrivit Organizaţiei Naţionale a Persoanelor cu Handicap din România (ONPHR), accesibilitatea este un termen folosit curent în legătură cu persoanele cu dizabilităţi sau nevoi speciale, referindu-se la dreptul acestora de a se bucura de acceaşi capacitate de acces la produse şi servicii de care se bucură toţi membrii societăţii.


� European Disability Forum - � HYPERLINK "http://www.edf-feph.org/default.asp" �http://www.edf-feph.org/default.asp� 


� � HYPERLINK "http://webarchive.nationalarchives.gov.uk/20100512173431/http:/opsi.gov.uk/acts/acts1995/ukpga_19950050_en_1" �http://webarchive.nationalarchives.gov.uk/20100512173431/http://opsi.gov.uk/acts/acts1995/ukpga_19950050_en_1�


� � HYPERLINK "http://webarchive.nationalarchives.gov.uk/20100512173431/http:/opsi.gov.uk/acts/acts2005/ukpga_20050013_en_1" �http://webarchive.nationalarchives.gov.uk/20100512173431/http://opsi.gov.uk/acts/acts2005/ukpga_20050013_en_1�


�� HYPERLINK "http://www.legislation.gov.uk/ukpga/2010/15/contents" �http://www.legislation.gov.uk/ukpga/2010/15/contents� 


 � HYPERLINK "https://www.gov.uk/definition-of-disability-under-equality-act-2010" �https://www.gov.uk/definition-of-disability-under-equality-act-2010�


� � HYPERLINK "http://www.guidedogs.org.uk/aboutus/whatwedo/access/" \l ".UZPXGaJJ5c7" �http://www.guidedogs.org.uk/aboutus/whatwedo/access/#.UZPXGaJJ5c7�


� � HYPERLINK "http://www.nationalrail.co.uk/stations_destinations/luggage_animals.aspx" �http://www.nationalrail.co.uk/stations_destinations/luggage_animals.aspx�


� � HYPERLINK "http://www.britishairways.com/travel/disabilityassistanceinfo/public/en_gb" �http://www.britishairways.com/travel/disabilityassistanceinfo/public/en_gb�


� � HYPERLINK "https://www.gov.uk/pet-travel-travelling-with-assistance-dogs" �https://www.gov.uk/pet-travel-travelling-with-assistance-dogs�


� � HYPERLINK "http://www.caniguida.it/leggi/1LEGGE%2014%20FEBBRAIO%201974,%20N.37.htm" ��http://www.caniguida.it/leggi/1LEGGE%2014%20FEBBRAIO%201974,%20N.37.htm�


� � HYPERLINK "http://www.caniguida.it/leggi/2Legge%2025%20agosto%201988,%20n.376.htm" ��http://www.caniguida.it/leggi/2Legge%2025%20agosto%201988,%20n.376.htm�


� � HYPERLINK "http://www.caniguida.it/leggi/3LEGGE%208%20febbraio%202006,%20n.60.htm" ��http://www.caniguida.it/leggi/3LEGGE%208%20febbraio%202006,%20n.60.htm�


� � HYPERLINK "http://legifrance.gouv.fr/affichTexte.do?cidTexte=JORFTEXT000000687467" ��http://legifrance.gouv.fr/affichTexte.do?cidTexte=JORFTEXT000000687467�


� � HYPERLINK "http://legifrance.gouv.fr/affichTexte.do?cidTexte=JORFTEXT000000711603" ��http://legifrance.gouv.fr/affichTexte.do?cidTexte=JORFTEXT000000711603�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000809647" ��http://www.legifrance.gouv.fr/affichTexte.do?cidTexte=JORFTEXT000000809647�


� � HYPERLINK "http://portal.doc.ua.pt/baes/Decreto-lei_74-2007.pdf" ��http://portal.doc.ua.pt/baes/Decreto-lei_74-2007.pdf�





� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�


� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�


� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�


� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�


�� HYPERLINK "http://www.google.com/search?hl=en&source=hp&q=Loi+du+15+fevrier+1993&gbv=2&rlz=1R2RNWM_en&oq=Loi+du+15+fevrier+1993&gs_l=heirloom-hp.13..0i22i30l2.1265.8062.0.9500.22.20.0.1.1.0.703.5611.2-2j8j2j1j1.14.0...0.0...1ac.1.12.heirloom-hp.SYqzbV6noeg" ��http://www.google.com/search?hl=en&source=hp&q=Loi+du+15+fevrier+1993&gbv=2&rlz=1R2RNWM_en&oq=Loi+du+15+fevrier+1993&gs_l=heirloom-hp.13..0i22i30l2.1265.8062.0.9500.22.20.0.1.1.0.703.5611.2-2j8j2j1j1.14.0...0.0...1ac.1.12.heirloom-hp.SYqzbV6noeg�


� � HYPERLINK "http://www.diversite.be/?action=artikel_detail&artikel=587" ��http://www.diversite.be/?action=artikel_detail&artikel=587�


� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�


� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�


� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�


� � HYPERLINK "http://www.anmcga.fr/doc/Belgique.doc" ��http://www.anmcga.fr/doc/Belgique.doc�





� � HYPERLINK "http://www.assistancedogsinternational.org/wp-content/uploads/2012/07/section1-3.pdf" �http://www.assistancedogsinternational.org/wp-content/uploads/2012/07/section1-3.pdf� 


� � HYPERLINK "http://www.assistancedogsinternational.org/wp-content/uploads/2012/07/section3b-6.pdf" �http://www.assistancedogsinternational.org/wp-content/uploads/2012/07/section3b-6.pdf� 


� � HYPERLINK "http://www.assistancedogsinternational.org/wp-content/uploads/2012/07/FederalAccessFoodStores.pdf" �http://www.assistancedogsinternational.org/wp-content/uploads/2012/07/FederalAccessFoodStores.pdf� 


� � HYPERLINK "http://www.antidiskriminierungsstelle.de/SharedDocs/Downloads/EN/publikationen/agg_in_englischer_Sprache.pdf?__blob=publicationFile" �http://www.antidiskriminierungsstelle.de/SharedDocs/Downloads/EN/publikationen/agg_in_englischer_Sprache.pdf?__blob=publicationFile� 

